18/09/2019 | Administración LocalMunicipal
Arzúa
Anuncio decreto data 19 de xullo de 2019 delegacións atribucións da Alcaldía na Xunta de Goberno Local

O Sr. alcalde, con data 19 de xullo de 2019, ditou o seguinte DECRETO nº 496, do cal se dou conta o Pleno na sesión extraordinaria celebrada o día 24 de xullo de 2019: Descrición Decreto: DELEGACIÓNS DA ALCALDÍA NA XUNTA DE GOBERNO LOCAL DON José Luis García López ALCALDE PRESIDENTE DO CONCELLO DE Arzúa (A CORUÑA) Constituída a nova Corporación municipal o pasado día 15 de xuño de 2019, como consecuencia das eleccións locais celebradas o día 26 de maio; visto decreto do Alcalde desta mesma data polo que se nomean os membros da Xunta de Goberno Local e convocaselles a sesión constitutiva. Visto o disposto nos artigos 21.3 e 23 da Lei 7/1985, do 2 de abril, reguladora das bases do réxime local; artigo 65 da Lei 5/1997, do 22 de xullo, de administración local de Galicia; artigos 43.1. e 2; 44; 52; 53; 114 a 118 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Visto que o artigo 23.2 da Lei 7/1985, do 2 de abril, establece que correspóndelle a Xunta de Goberno Local a asistencia ao alcalde no exercicio das súas atribucións e as atribucións que o alcalde ou outro órgano municipal lle delegue ou lle atribúan as leis. No uso das atribucións legalmente conferidas, consonte cos artigos 21.3 da Lei 7/1985, do 2 de abril, e 43.1, 44 e 114 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, pola presente, RESOLVO: PRIMEIRO.– Delegar na Xunta de Goberno Local, de forma expresa mediante a presente resolución, as seguintes atribucións: 1. O outorgamento de toda clase de licenzas competencia da alcaldía, agás as de ocupación de dominio público e as de festas populares.2. As contratacións de obras, subministro, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado non supere o 10% dos recursos ordinarios do presuposto nin, en calquera caso, a contía dos seis millóns de euros, incluídos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada. Exclúese da citada delegación o acordo de incoación do correspondente expediente de contratación, a clasificación das proposicións presentadas e a potestade de efectuar os requirimentos de documentación xustificativa ao licitador que presente a oferta máis vantaxosa ao que fai referencia 150 da Lei 9/2017 do 9 de novembro, de contratos do Sector Público. Igualmente exclúese a tramitación e resolución de adxudicación dos contratos menores.3. A aprobación de facturas e certificacións correspondentes aos contratos de obras.4. A celebración de contratos privados, a adxudicación de concesións sobre os bens municipais e a adquisición de bens inmobles e dereitos suxeitos á lexislación patrimonial cando o presuposto base de licitación, non supere o 10% dos recursos ordinarios do Orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicadas.5. As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. SEGUNDO.– A presente resolución será efectiva dende o día seguinte ao da súa data e será publicada no Boletín Oficial da Provincia da Coruña, en cumprimento do que dispón o artigo 44 do Real decreto 2568/1986, do 28 de novembro, debendo dar conta ao Pleno na primeira sesión que éste celebre con posterioridade á mesma e será notificada á Xunta de Goberno Local, para os efectos previstos no 114 do Real decreto 2568/1986, do 28 de novembro. O que se publica aos efectos oportunos En Arzúa, a 10 de setembro de 2019 O alcalde Asdo.: José Luis García López.